Държавен вестник, бр. 74, 2004 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  74
(3) Писмените работи се оценяват независи-
мо от трима от членовете на квалификацион-
ната изпитна комисия на АЯР, определени със
заповед на председателя на АЯР.
(4) Тестът, съответно писменият изпит, се
смята за успешно положен, ако резултатът от
теста е не по-малко от 80 на сто от максималния
възможен резултат, съответно ако всеки от три-
мата оценяващи по ал. 3 е поставил оценка не
по-ниска от добър (4) по шестобалната система.
(5) За резултатите от теста, съответно от
писмения изпит, кандидатите се уведомяват в
срок не по-късно от два работни дни след про-
веждането на теста и не по-късно от 15 работни
дни от провеждане на писмения изпит.
(6) При неуспешно полагане на писмен из-
пит, съответно на тест, кандидатът има право
на следващо явяване не по-рано от един месец
след датата на предишното явяване.
Чл. 66. (1) В случаите по чл. 64, ал. 1 до устен
изпит се допускат кандидатите, успешно поло-
жили тест или писмен изпит.
(2) В случаите по ал. 1 устният изпит се про-
вежда не по-късно от един месец от датата на
уведомяването за резултатите от теста или от
писмения изпит, като кандидатът се уведомява
за провеждането на устния изпит най-късно 3
работни дни предварително.
(3) Изпитът се провежда от изпитна коми-
сия, съставена от членове на квалификационна-
та изпитна комисия на АЯР, определени със
заповед на председателя на АЯР, в която се по-
сочват мястото и началният час на изпита. В
състава на комисията се включва представител
на лицензианта, съответно на титуляря на раз-
решение за извършване на дейности в ядреното
съоръжение, който наема на работа изпитвания.
(4) Изпитната комисия е в състав: предсе-
дател, секретар и от четирима до шестима чле-
нове. Председател на изпитната комисия може
да бъде само председателят на квалификаци-
онната изпитна комисия на АЯР или негов
заместник.
(5) Всеки член на изпитната комисия оценя-
ва кандидата с оценка “издържал” или “неиз-
държал”. Изпитът се смята за успешно поло-
жен, ако всички присъствали членове на коми-
сията са поставили оценка “издържал”.
(6) В случаите, когато е поставена само една
оценка “неиздържал”, решението се взема от
председателя на изпитната комисия след обсъж-
дане с останалите членове на комисията.
(7) Изпитните протоколи се подписват от
всички членове на комисията.
Чл. 67. (1) При неуспешно полагане на уст-
ния изпит кандидатът има право  повторно да се
яви на устен изпит не по-рано от един месец след
датата на първия изпит. Изпитната комисия
може да определи и по-дълъг срок за повторно
явяване на устен изпит, но не повече от 6 месеца.
(2) При следващо неуспешно полагане на
изпита следващият устен изпит се провежда не
по-рано от 6 месеца след датата на предходния.
(3) Условие за повторно и следващо явяване
на устен изпит е преминаването на допълни-
телно специализирано обучение по индивиду-
ална програма, която отчита резултатите от
предходния изпит.
Чл. 68. (1) Когато за издаването на удосто-
верение за правоспособност се изисква и пола-
гането на практически изпит по чл. 64, ал. 2,
този изпит се провежда преди полагането на
устния изпит.
(2) Практическият изпит се провежда на
симулатор, съответстващ на бъдещото работно
място на кандидата и експлоатиран от лице, на
което е издадена лицензия за специализирано
обучение.
(3) Редът за провеждането на практическия
изпит, съдържанието на изпита, съставът на
изпитната комисия и критериите за оценка се
определят във вътрешни правила, утвърдени от
председателя на АЯР, специфични за всеки енер-
гиен блок на ядрена централа.
(4) При неуспешно полагане на практичес-
кия изпит се прилагат разпоредбите на чл. 67.
Чл. 69. Условие за повторно и последващо
допускане до писмен, устен или практически
изпит е представянето на:
1. заявление за явяване на изпит;
2. документ за преминато допълнително
обучение в случаите, когато такова се изисква;
3. документ за платена такса за явяване на
изпит в размер, определен съгласно Тарифата
за таксите, събирани от Агенцията за ядрено
регулиране по ЗБИЯЕ.
Чл. 70.  Редът за изработване, актуализира-
не и утвърждаване на тестовете и въпросници-
те, критериите за оценка, редът и условията за
изплащане на възнаграждения на членовете на
изпитните комисии и на лицата, които про-
веждат тестовете и писмените изпити, се уреж-
дат с правила за работата на квалификацион-
ната изпитна комисия, утвърдени от председа-
теля  на АЯР.
Раздел III
Провеждане на изпити от квалификационна
изпитна комисия, назначена от лице, получи-
ло лицензия за специализирано обучение
Чл. 71. (1) Управителните органи на лицата,
получили лицензия за специализирано обуче-
ние по глава трета, назначават квалификаци-
онни изпитни комисии, в които задължително
се включват представители на АЯР и на Ми-
нистерството на здравеопазването.
(2) За членове на комисиите се назначават
български граждани, които отговарят на изис-
кванията по чл. 66, ал. 4 ЗБИЯЕ.
(3) В АЯР се съхраняват списъци на члено-
вете на квалификационните изпитни комисии
на всички лица, на които са издадени лицензии
за специализирано обучение за работа с ИЙЛ.
Чл. 72. До изпит се допускат само кандида-
ти, които отговарят на условията по чл. 66, ал. 1,
т. 1—3 ЗБИЯЕ.